Σούπα με γαρίδες, καυτερή και ξινή
Καλύτερη κι από ταϊλανδέζικου εστιατόριου γίνεται αυτή η εξωτική, πολύ αρωματική σούπα με γαρίδες και μανιτάρια, που είναι ξινούτσικη και... αναζωογονητικά καυτερή.
2 κλωναράκια λεμονόχορτο (lemongrass) ή 6-7 φύλλα φρέσκιας λουίζας, ψιλοκομμένα , 6 φύλλα καφίρ (είδος μοσχολέμονου), κατεψυγμένα ή ξερά, σε μικρά κομμάτια (προαιρετικά) , 2 κουτ. σούπας ρίζα galangal (γκαλάνγκαλ), σε λεπτές φέτες, ή 1/2 κουτ. γλυκού ξερή, σε σκόνη – σε καταστήματα με ασιατικά προϊόντα. Αν βάλουμε αποξηραμένη, την προσθέτουμε στο τέλος της σούπας, πριν από το σερβίρισμα) , 1 μέτριο ξερό κρεμμύδι, σε ψιλά καρέ , 1 μέτρια ντομάτα, κομμένη σε 8 φέτες , 600 ml ζωμός κότας, 3/4 φλιτζ. τσαγιού μικρά μανιτάρια, καθαρισμένα και κομμένα στα 2 ή στα 4 , 1 καυτερή πιπερίτσα, φρέσκια ή ξερή, ψιλοκομμένη, 4 μεγάλες γαρίδες, φρέσκες ή κατεψυγμένες, ολόκληρες, ακαθάριστες , αλάτι , 1 1⁄2 κουτ. σούπας σάλτσα ψαριού (fish sauce – σε μεγάλα σούπερ μάρκετ και σε μαγαζιά με ασιατικά προϊόντα, όπως Salamat, La Tienda, Wokshop) , 1 1⁄2 κουτ. γλυκού καυτερή πάστα πιπεριάς (ή λίγο μπούκοβο αναμεμειγμένο με 1 κουτ. γλυκού πελτέ), διαλυμένη σε 3 κουτ. σούπας γάλα, χυμός λάιμ (κατά βούληση) , 2 κουτ.σούπας φρέσκος κόλιανδρος ή μαϊντανός, ψιλοκομμένος (με διαφορετικά αποτελέσματα)
Για να φτιάξουμε την καυτερή και ξινή σούπα με γαρίδες, ξεκινάμε αφαιρώντας τα κεφάλια από τις γαρίδες και τα βάζουμε σε μια μεσαίου μεγέθους κατσαρόλα. Πιέζουμε με μια κουτάλα τα κεφάλια από τις γαρίδες μέσα στην κατσαρόλα, ώστε να βγάλουν τα νόστιμα ζουμιά τους, και προσθέτουμε τον ζωμό. Βράζουμε για 2 λεπτά, αφαιρούμε τα κεφάλια με τρυπητή κουτάλα και τα πετάμε. Καθαρίζουμε και το υπόλοιπο από τις γαρίδες, τις κόβουμε στη μέση κατά μήκος και τις κρατάμε στην άκρη.Προσθέτουμε στον ζωμό τη ρίζα galangal (αν είναι φρέσκια), το λέμονγκρας, το κρεμμύδι, την ντομάτα, τα μανιτάρια, την πιπεριά, τα φύλλα καφίρ (αν βάλουμε) και τα βράζουμε για 4-5 λεπτά, ίσα να μαλακώσουν.Τέλος, ρίχνουμε τις γαρίδες, τη σάλτσα ψαριού και τη μισή ποσότητα από την αραιωμένη πάστα πιπεριάς, ανακατεύουμε για 1 λεπτό, αποσύρουμε από τη φωτιά και δοκιμάζουμε.Προσθέτουμε αλάτι, χυμό λάιμ και την υπόλοιπη πάστα πιπεριάς, δοκιμάζοντας, αναλόγως του πόσο ξινή και καυτερή θέλουμε τη σούπα μας. Πασπαλίζουμε με τον φρέσκο κόλιανδρο και σερβίρουμε.
Γαρίδες,Λαχανικά